Vyhodnotenie medzirezortného pripomienkového konania (pripomienky zaslané mimo Portál právnych predpisov)

**Integrovaný regionálny operačný program 2014 – 2020 - návrh**

Počet pripomienok, z toho zásadných 19 / 18

Počet akceptovaných pripomienok, z toho zásadných 4 / 3

Počet čiastočne akceptovaných pripomienok, z toho zásadných 3 / 3

Počet neakceptovaných pripomienok, z toho zásadných 12 / 12

Rozporové konanie:

Počet neodstránených rozporov 6

|  |  |  |  |  |
| --- | --- | --- | --- | --- |
| **Rezort/Organizácia** | Pripomienka/Návrh | **Typ** | **Vyh.** | **Spôsob vyhodnotenia** |
| Mesto Prešov | Žiadame zaradiť v rámci prioritnej osi 1.1. nasledovné:Konkrétny cieľ 1.1 – doplniť-rekonštrukcia miestnych komunikácií vo vlastníctve a správe miest a obcí (§4b cestného zákona)Žiadame zaradiť aj mestá a obce do oprávnených prijímateľov v prioritnej osi 1.1. | Z | N | Rekonštrukcia miestnych komunikácií je z pohľadu EK v PO 2014-2020 jednou z tzv. negatívnych priorít na financovanie z EFRR.  V rámci pripomienkového konania rozpor nebol odstránený. |
| Mesto Prešov | Konkrétny cieľ č.2.2.1 – doplniť  -modernizácia a revitalizácia priestranstva v okolí materskej školy (počítame, že to nie je súčasťou technických úprav) | Z | A | Zapracované v zmysle pripomienky. |
| Mesto Prešov | Konkrétny cieľ č.2.2.2 – doplniť  -drobné stavebno-technické úpravy základných škôl pre potreby modernizácie učební  - zlepšovanie tepelno-technických vlastností | Z | ČA | Zapracované v zmysle prvej časti pripomienky.  Druhá časť – zlepšenie tepelno-technických vlastností nie je predmetom podpory. EK spoločných rokovaniach zdôrazňovala neoprávnenosť podpory takýchto aktivít v rámci ZŠ. |
| Mesto Prešov | Konkrétny cieľ č.4.1 – doplniť v odseku  -zvýšenie energetickej efektívnosti budov na bývanie a verejných budov | Z | N | Zvýšenie energetickej efektívnosti verejných budov je predmetom OP Kvalita životného prostredia.  V rámci rozporového konania bol rozpor odstránený a pripomienka stiahnutá na základe predloženého vysvetlenia |
| Mesto Prešov | Konkrétny cieľ č.4.2.2 – doplniť  -vybudovanie, rekonštrukcia a údržba odvodňovacích rigolov mimo vodného toku (asanácia odvodňovacích rigolov) | Z | N | Je predmetom podpory PRV.  V rámci rozporového konania bol rozpor odstránený a pripomienka stiahnutá na základe predloženého vysvetlenia |
| Mesto Prešov | Konkrétny cieľ č.4.3.2 – doplniť  -regenerácia a využitie nevyužívaných objektov a areálov (brownfields) a iných nevyužívaných objektov a areálov (nielen brownfields) a existujúcich objektov a areálov | Z | ČA | Špecifický cieľ zahŕňa revitalizáciu akýchkoľvek nevyužívaných a zanedbaných areálov a objektov. Do špecifického cieľa boli zahrnuté aj vnútrobloky sídlisk. |
| Mesto Prešov | Tabuľku č.37 – opraviť  Rozmer 2 – Forma financovania opraviť kód 03 na kód 04 | O | A |  |

|  |  |  |  |  |  |
| --- | --- | --- | --- | --- | --- |
| **P. č.** | **Subjekt** | **Znenie pripomienky** | **Obyčajná/ zásadná** | **Zdôvodnenie** |  |
| 1 | Trenčiansky samosprávny kraj | **Kap. 3. Finančný plán:**  V materiáli chýbajú regionálne alokácie na jednotlivé kraje, alokácie na každú RIUS | zásadná | Každá RIUS musí mať určenú finančnú alokáciu, prostredníctvom ktorej naplní svoje ciele a opatrenia. | **Neakceptované.**  Regionálne alokácie budú súčasťou Programového manuálu IROP. V súčasnosti nie je možné definitívne stanoviť regionálne alokácie z dôvodu definitívne nevyjasnenej otázky ohľadne podpory kultúrneho a kreatívneho sektora a jeho definitívnej alokácie v IROP. Zároveň v uvedenej oblasti sa predpokladá využitie finančných nástrojov a grantov, ktoré nebudú súčasťou regionálnych alokácií.  V rámci rozporového konania bol rozpor odstránený a pripomienka stiahnutá na základe predloženého vysvetlenia. |
| 2. | Trenčiansky samosprávny kraj | **Kap. 4.3. Integrované územné investície**  Zahrnutá je koordinácia podpory medzi IROP a OPĽZ. Navrhujeme doplniť koordináciu medzi IROP a OPKŽP, prípadne ďalšími programami ako napr. Program rozvoja vidieka a OPVaI. | zásadná | Aby RIUS viedla k integrovanému rozvoju územia, je nevyhnutné, aby zahŕňala relevantné priority, opatrenia z ostatných OP | **Neakceptované.**  Koorinačné mechanizmy sú jednotlivo popísané v rámci kapitoly 8.  V rámci rozporového konania bol rozpor odstránený a pripomienka stiahnutá na základe predloženého vysvetlenia. |
| 3. | Trenčiansky samosprávny kraj | **Kap. 4.3. Integrované územné investície**  Implementácia RIUS  Požadujeme zakotviť funkciu VUC ako koordinačného orgánu nielen pre prípravu, monitoring a hodnotenie RIUS (Regionálnych integrovaných územných stratégií), ale aj s kompetenciami v oblasti implementácie RIUS (minimálne v takom rozsahu, ako v súčasnom období zabezpečuj e SO/RO – sprostredkovateľské orgány na VUC, t.j. finančný manažment a kontrola implementácie projektov). | zásadná | VUC ako koordinátor nebude môcť dostatočne monitorovať a hodnotiť plnenie RIUS bez účasti na implementácii projektov (projektový a finančný manažment, kontrola). VUC majú skúsenosti s implementáciou ROP zo súčasného programového obdobia, kedy VUC zabezpečovali funkciu SO/RO, pričom prijímatelia podpory veľmi ocenili, že vykazovanie realizácie projektu môžu riešiť v ich regióne. | **Neakceptované.**  Máme za to, že úroveň definovania hierarchie, pozície a úloh jednotlivých aktérov je definovaná v dostatočnom rozsahu pre účely programového dokumentu. Podrobnejšia úprava bude predmetom súvisiacej riadiacej dokumentácie.  V rámci pripomienkového konania rozpor nebol odstránený. |
| 4. | Trenčiansky samosprávny kraj | Oddiel 2, Prioritné osi Integrovaného regionálneho operačného programu  Kap. 2.1 Prioritná os č. 1 Bezpečná a ekologická doprava v regiónoch, str. 63  Žiadame **doplniť text v časti o aktivitách v konkrétnom cieli 1.2.2:**   * budovanie cyklistickej infraštruktúry (cyklodopravné účely):   + komunikácie - obnova a rekonštrukcia už existujúcich cyklistických komunikácií, budovanie nových cyklistických komunikácií, cyklokoridorov na existujúcich mestských komunikáciách, **resp. na** **komunikáciách medzi mestami**, **prípadne na komunikáciách prepájajúcich mestá a obce.** | zásadná | Zdôvodnenie:  Rozšíriť  funkčné územie pre podporu nemotorovej dopravy a zvýšenie jej kapacity na celkovom počte prepravených osôb. | **Neakceptované**  Stratégia konkrétneho cieľa 1.2.2 je nastavená v kontexte zvyšovania atraktivity cyklistickej dopravy v rámci mestskej mobility. Budovanie cyklistických komunikácií medzi obcami bude predstavovať minimálny príspevok k celkovej deľbe prepravnej práce. Zvyšovanie mestskej mobility prostredníctvom budovania siete mestských cyklotrás bolo v tomto kontexte odsúhlasené aj na technických rokovaniach k návrhom OP.  V rámci rozporového konania bol rozpor odstránený a pripomienka stiahnutá na základe predloženého vysvetlenia. |
| 5. | Trenčiansky samosprávny kraj | Oddiel 2, Prioritné osi Integrovaného regionálneho operačného programu  Kap. 2.3 Prioritná os č. 3 Konkurencieschopné a atraktívne regióny pre podnikanie a zamestnanosť  **Tabuľka č. 27 Kategórie intervencie, str. 105**  **Žiadame zásadne prepracovať oblasť výdavkov v kategórii regiónu Menej rozvinutý región vzhľadom k tomu, že alokácia vo výške 303 500 000 EUR je nadhodnotená a konkrétny cieľ č. 3.1** Stimulovanie podpory udržateľnej zamestnanosti v kultúrnom a kreatívnom sektore prostredníctvom vytvorenia priaznivého prostredia vo forme tvrdej a mäkkej infraštruktúry pre rozvoj kreativity a netechnologických inovácií **nerieši v plnej miere predpoklady regiónov k dosiahnutiu podpory rastu prostredníctvom ich vnútorného potenciálu. Zároveň je podpora KKS zabezpečená aj cez komplementaritu s OP VaI , TC 3 – str. 169, Tabuľka č. 65 Oblasť podpory a kreativity a kreatívneho priemyslu.**  **Odporúčame znížiť uvedenú alokáciu o 200 000 000 EUR a presunúť túto čiastku na podporu konkrétneho cieľa 2.2.1** *Zvýšenie hrubej zaškolenosti detí,* **konkrétneho cieľa 2.2.3** *Zvýšenie počtu žiakov na odbornom výcviku,* **4.2.2** Zabezpečenie bezproblémového zásobovania obyvateľstva kvalitnou pitnou vodou a efektívna likvidácia odpadových vôd bez negatívnych dopadov na životné prostredie, **konkrétneho cieľa 4.3.1** Zlepšenie environmentálnych aspektov v mestách a mestských oblastiach prostredníctvom budovania prvkov zelenej infraštruktúry a adaptácia urbanizovaného prostredia na zmeny klímy, a **konkrétneho cieľa 4.3.2** Regenerácia a využitie nevyužívaných objektov a areálov (brownfields) s cieľom zlepšenia kvality života obyvateľov v mestách a mestských oblastiach. | zásadná | Zdôvodnenie:  Racionálne zváženie potrieb regiónov v danej etape (na základe informácií od miestnej samosprávy v TSK, kde je najväčší záujem o čerpanie v PO2 a PO4) a efektívnejšie rozloženie podpory EŠIF. | **Neakceptované**  O znížení alokácie v rámci PO 3 pre IROP by muselo rozhodnúť na porade členov vlády SR k problematike fondov EÚ a následne schváliť vláda SR (pri schvaľovaní programu) – politické rozhodnutie.  V rámci pripomienkového konania rozpor nebol odstránený. |
| 6. | Trenčiansky samosprávny kraj | Kap.2., časť 2.4.3. Investičná priorita č. 4.3, str.119  **Žiadame rozšíriť cieľové územie pre konkrétny cieľ č. 4.3.1. o  celé územie SR**, t.j., aby podporované aktivity boli oprávnené pre všetky mestá na území kraja, nielen v rámci URM.  Súčasný text:  Cieľové územie:   * územie vymedzené pre aktivity udržateľného mestského rozvoja v zmysle Oddielu 4 Integrovaný prístup k územnému rozvoju s výnimkou mestskej funkčnej oblasti na území Bratislavského kraja.   Návrh textu:  Cieľové územie:   * celé územie SR | zásadná | Zdôvodnenie:  Efektívne využitie EŠIF pre potreby miestnej samosprávy. Potreba realizácie podporovaných aktivít nie je len na území vymedzenom URM, ale aj na území ostatných miest SR. | **Neakceptované.**  Ostatné územie je pokryté v rámci OP Kvalita životného prostredia.  V rámci rozporového konania bol rozpor odstránený a pripomienka stiahnutá na základe predloženého vysvetlenia. |
| 7. | Trenčiansky samosprávny kraj | Kap.2., časť 2.4.3. Investičná priorita č. 4.3, str.117  **Konkrétny cieľ č. 4.3.2:** Regenerácia a využitie nevyužívaných objektov a areálov (brownfields) s cieľom zlepšenia kvality života obyvateľov v mestách a mestských oblastiach.  V názve sú spomenuté len mestské oblasti, v texte sú prijímateľmi aj obce. Navrhujeme zosúladiť. | zásadná |  | **Akceptované.**  Zosúladené. |
| 8. | Trenčiansky samosprávny kraj | **Oddiel 3, Finančný plán Integrovaného operačného programu, str.143**  Tabuľka č. 49 Rozdelenie finančného plánu IROP podľa prioritnej osi, fondu, kategórie regiónu a tematického cieľa,  **Odporúčame znížiť v PO 3, Menej rozvinutý región – TC 8 z 303 500 000 EUR na 103 500 000 EUR a 200 000 000 EUR rozdeliť nasledovne: čiastku 50 000 000 Eur presunúť do PO 2, Menej rozvinutý región, (v rámci PO2 zvýšiť alokovanú čiastku na TC10 z 242 000 000 EUR na 292 000 000 EUR) a čiastku 150 000 000 EUR navýšiť PO 4, Menej rozvinutý región – TC 6 z 88 328 116 EUR na 238 328 116 EUR. Prípadne zvážiť presun do PO5 CLLD.** | zásadná | Zdôvodnenie:  Racionálne zváženie potrieb regiónov v danej etape (na základe informácií od miestnej samosprávy v TSK, kde je najväčší záujem o čerpanie v PO2 a PO4) a efektívnejšie rozloženie podpory EŠIF. | **Neakceptované.**  O znížení alokácie v rámci PO 3 pre IROP by muselo rozhodnúť na porade členov vlády SR k problematike fondov EÚ a následne schváliť vláda SR (pri schvaľovaní programu) – politické rozhodnutie.  V rámci pripomienkového konania rozpor nebol odstránený. |
| 9. | Trenčiansky samosprávny kraj | **Oddiel 4 Integrovaný prístup k územnému rozvoju, str. 147**  Kap. 4.1 Miestny rozvoj vedený komunitou,  V častiPrincípy výberu, schvaľovania a financovania stratégií miestneho rozvoja a MAS **odporúčame doplniť odsek o väzbu aj na gestorov príslušných Regionálnych integrovaných územných stratégií na úrovni samosprávnych krajov.**  Znenie doplňujúceho textu:  Hlavným orgánom zodpovedným za koordináciu prípravy a implementácie CLLD na národnej úrovni bude Ministerstvo pôdohospodárstva a rozvoja vidieka SR z pozície RO pre PRV SR 2014 – 2020 (ďalej aj „gestor CLLD“). Gestor CLLD spolu s RO pre IROP vytvorí spoločný orgán pre prípravu a implementáciu CLLD, ktorého hlavnou úlohou bude vecné a časové zosúlaďovanie činností vo vzťahu k CLLD. V rámci oblastí, ktoré budú vyžadovať spoločný koordinovaný prístup, bude gestor CLLD pri implementácii CLLD spolupracovať s RO pre IROP, gestormi príslušných Regionálnych integrovaných územných stratégií na úrovni samosprávnych krajov a inými relevantnými partnermi. | zásadná | Zdôvodnenie:  Účasť zástupcu samosprávneho kraja je prirodzenou súčasťou pri implementácii nástroja CLLD z pohľadu koordinácie integrovaného územného rozvoja na úrovni NUTS 3. | **Neakceptované.**  Máme za to, že súčasná textácia odseku “*V rámci oblastí, ktoré budú vyžadovať spoločný koordinovaný prístup, bude gestor CLLD pri implementácii CLLD spolupracovať s RO pre IROP a inými relevantnými partnermi.“ je pre účely programového dokumentu dostatočná na identifikovanie spolupracujúcich subjektov termínom „relevantní partneri*“.  V rámci pripomienkového konania rozpor nebol odstránený. |
| 10. | Trenčiansky samosprávny kraj | **Oddiel 4 Integrovaný prístup k územnému rozvoju, str. 147**  Kap. 4.1 Miestny rozvoj vedený komunitou,  V texte: „Pri výbere stratégií CLLD sa budú posudzovať nasledovné kritéria:“  Odporúčame v bode **b**) upraviť text nasledovne:  **b)** rovnomerné územné rozdelenie v rámci **NUTS 3.** | zásadná | Zdôvodnenie:  IROP sa implementuje prostredníctvom RIÚS. Implementácia RIÚS bude realizovaná na území NUTS 3. K naplneniu spoločného cieľa rovnomerného a vyváženého rozvoja územia je potrebné, aby bola dodržaná rovnaká územná jednotka aj pre CLLD. Jednotná územná jednotka je východiskom k štatistickým vykazovaniam v rámci monitorovania IROP, k sledovaniu rozmiestnenia podpory EŠIF, ako aj regionálnych alokácií zo zdrojov IROP. | **Akceptované.**  Opravené. |
| 11. | Trenčiansky samosprávny kraj | Oddiel 4 Integrovaný prístup k územnému rozvoju  Kap. 4.1 Miestny rozvoj vedený komunitou, str. 147  V texte „Pri výbere stratégií CLLD sa budú posudzovať nasledovné kritéria:“  Odporúčame v bode **c)** doplniť text aj nasledovne:  **c)** zameranie stratégie na ciele a priority CLLD uvedené v Partnerskej dohode, IROP, PRV **a RIÚS.** | zásadná | Zdôvodnenie:  Vytvorenie efektívneho nástroja zabezpečujúceho integrovaný prístup v územnom rozvoji . Len vzájomnou koordináciou spoločných aktivít sa môže  efektívne aplikovať nástroj integrovaného rozvoja územia. | **Čiastočne akceptované**  Podmienka doplnkovosti k iným stratégiám existujúcich v území kraja bola doplnená v príslušnom bode ako jedno z kritérií, ktoré bude posudzované pri výbere MAS v znení: “regionálnej (PHSR kraja, iné krajské stratégie)” |
| 12. | Trenčiansky samosprávny kraj | **Oddiel 4 Integrovaný prístup k územnému rozvoju, str. 147**  Kap. 4.1 Miestny rozvoj vedený komunitou,  Odporúčame doplniť posledný odsek o gestorov príslušných Regionálnych integrovaných územných stratégií na úrovni samosprávnych krajov.  Znenie doplňujúceho textu:  Stratégie CLLD/MAS budú vyberané v jednom alebo viacerých kolách, pričom prvá výzva bude vyhlásená najneskôr do dvoch rokov od schválenia Partnerskej dohody SR na roky 2014 – 2020. V prípade ďalších výziev bude výber MAS dokončený do konca roku 2017. Vyhlásenie výziev na výber MAS bude v kompetencii koordinátora CLLD. Pre výber stratégií CLLD a následné pridelenie štatútu MAS vytvorí koordinátor CLLD výberovú komisiu so zastúpením RO pre IROP, RO pre PRV a gestorov príslušných Regionálnych integrovaných územných stratégií na úrovni samosprávnych krajov. | zásadná | Zdôvodnenie:  Vytvorenie efektívneho nástroja zabezpečujúceho integrovaný prístup v územnom rozvoji . Len vzájomnou koordináciou spoločných aktivít sa môže  efektívne aplikovať nástroj integrovaného rozvoja územia. | **Neakceptované**  Súčasná textácia je v súlade s požiadavkami nariadenia EÚ č. 1303/2013. Presné zloženie komisie, prípadné vytvorenie odbornej pracovnej skupiny pod výberovou komisiou, ako aj presné postupy a kritéria pre výber MAS budú predmetom ďalších metodických usmernení.  V rámci pripomienkového konania rozpor nebol odstránený. |